
Pan y symudir cyfaill, 
Mae'r meddwl ar ei hynt, 
Yn llithro ar amrantiad 
I gôl y dyddiau gynt. 
Adgyfyd myrdd adgofion, 
Ddeffroant o wir barch ; 
I fywyd pur y gwrthrych 
Sy'n huno yn ei arch. 


Ar lechres brudd “ Bu farw,” 
Mae enwau torf diri; 
Ac yn eu plith ceir enw 
Ein cyfaill hawddgar, cu. 
Mae gweld ei enw arni 
Yn peri'r galon brudd 
I ollwng dagrau'n genlli 
Yn aml tros y rudd. 


Cymeriad cryf : edmygid ef 
Fel un oedd gydwybodol; 

Yn cario egwyddorion nef 
Mewn crefydd ymarferol. 

Heb geisio gwên nac ofni gŵg ; 
Llefarai yn ddibryder ; 


Yn boen i'w natur dyner. 


Yn nhinc ei lais 'roedd nefol ddawn 
Pan fyddai yn pregethu, 

Maint cariad Duw yngoleu'r Iawn 
Oedd grym ei genadwri. 

Enynai 'i weinidogaeth gref, 
Y fflam mewn llawer calon ; 

Nes uno'r ddaear wrth y nef 
Ym mawl y pererinion. 


Yn y “ Seiat” byddai'n fuddiol, 
Lle cyferfydd teulu'r ffydd 
Gyda'u gilydd yn gartrefol 
I gael dweyd profiadau'n rhydd. 
Gwnai ei gymwys ymadroddion 
Gadarnhau y llesg ei law ; 
A chryfhau y gliniau gweinion 
Ar eu ffordd i'r byd a ddaw. 


Wrth yr orsedd ar ei liniau 
Y rhagorai o bob man ; 

Ar adenydd ffydd ehedai 
Ei weddiau taer i'r lan. 

Yn eu dwylaw 'roedd allweddau 
I agoryd coffrau'r nef, 

Lle mae cynwys holl drysorau 
Cyfoeth ei addewid Ef. 


Bu William Morris, Thomas John, 
John Griffith, dewrion gewri; 
Yn cyneu tan mewn llawer bron 
Wrth son am gariad lesu: 
Eu dilyn wnaeth ein cyfaill cu 
I bwlpud iach Cilgerran, 
I sefyll tros y gwir yn hŷ; 
Gan seinio'r “ udgorn arian.” 

“*Roedd gweld cynlluniau cyfrwys, drwg, 


Penìllion Coffadwriaetb 
Parch. WILLIAM EVANS, Cileerran, 


Yr hwn a hunodd yn yr Iesu, Mawrth y 15fed, 1908, ac a giaddwyd 
y Dydd Iau canlynol ym Mynwent y Babell. 

A'r nawn pan drodd yr haulwen dêg 


Mae dichell gŵg tan wên yn fâd 
Yn cymysg dagrau gofid ; 

Yn ymyl ffordd llawenydd byd 
Rhed llwybr garw adfyd. 

Mae cymyl du tu ol i'r llên 
Ymddengys mor addawol; 

A thry y dydd yn nos uwchben 
Gobeithion yr hil ddynol. 


Ar edyn Mawrth yngoleu'r lloer, 
Ar frys heb ofyn cenad ; 

Yn ddistaw iawn aeth awel oer 
I mewn i'w gyfansoddiad. 

Er ceisio ganddi fwy na mwy, 
Ymadael yn garedig ; 

Ni wnai nes rhoddi marwol glwy, 
Er siom i wraig a meddyg. 

Prin ugain mis ynghwmni'r praidd 
Ynghorlan glŷd Cilgerran, 

I gadw'r defaid rhag y blaidd 
A'u harwain fewn ac allan ! 

A dim ond pedwar-mis-ar-ddeg 
Rhwng boreu gwyn yr allor, 


Yn siomiant ar yr elor ! 


Tra wrthi'n ddiwyd baratoi 
I dderbyn y “ gymanfa”; 
Rhydd angau iddo wys i ffoi 
I blith y nefol dyrfa. 
Rhaid gadael priod, baban tlws, 
Cilgerran, Capel Newydd, 
Ar dyrfa fawr sydd gylch y drws 
Mewn galar gyda'u gilydd. 
Wna engyl Duw pan ar eu taith, 
Ddim 'sponio'u cenadwri ; 
Ant ffwrdd gan ddweyd mai rhan o waith 
Y nefoedd ydyw hyny. 
Ceir goleu ar holl droion byd 
Mewn gwlad lle nad oes lleni ; 
A thry gofidiau'r llawr i gyd 
A'r danau'r nef i foli. 


Ein cyfaill hoff, est lawr i'r bedd 
'Run oed a'th anwyl Geidwad— 
Deui fyny eto ar ei wedd 
Ar fore'r adgyfodiad. 

Mae allwedd beddau meirw'r byd 
Ynghrog wrth wregys bywyd : 
Rhydd hawl i seintiau Duw i gyd 
Fynd i'w tragwyddol wynfyd. 





Yn nes mae'r nefoedd i ni'n awr 
Na chyn i ti ymadel; 

'Mhen enyd bach fe dyr y wawr 
Ar fyd lle nad oes ffarwel. 

Cawn gwmni'n gilydd, cwmni Duw, 
A chwmni'r Hwn a'n prynodd, 

Arwyddair nef o hyd yw “ Byw,” 
A “ Byw ” fydd yn oesoeso'dd. 

